**I. ELŐTERJESZTÉS**

**Bodolyabér Község ÖnkormányzatA KÉPVISELŐ-TESTÜLETÉNEK**

**2023. november 23. napján 17:30 órakor tartandó rendes ülésére**

**Tárgy: Döntés a Szervezeti és működési szabályzat módosításáról**

**Előterjesztő: Dr. Keresztes Izabella jegyző**

**Tisztelt Képviselő-testület!**

A Kormányhivatal Törvényességi Felügyeleti Osztálya megkereste a Magyarhertelendi Közös Önkormányzati Hivatal jegyzőjét, hogy a Miniszterelnökség Területi Közigazgatásért Felelős Államtitkára által kiadott leírat alapján indult vizsgálat az Önkormányzatok Szervezeti és Működési Szabályzat felülvizsgálatára. A vizsgálat során megállapításra került, hogy a szervezeti és működési szabályzatról szóló 3/2022. (II.23.) önkormányzati rendelet nem tartalmaz előírást a polgármesteri és alpolgármesteri tisztség egyidejű betöltetlensége esetére.

Továbbiakban módosításra került a rendelet bevezető része, mert tévesen szerepelt benne a veszélyhelyzetre való hivatkozás.

Ennek kiegészítése történt meg, melynek során szükséges a módosítások elfogadása.

Kérem a Képviselő-testületet, hogy az előterjesztést tárgyalja meg és az alábbi rendelet-tervezetet fogadja el.

Bodolyabér Község Önkormányzat Képviselő-testületének

…/2023. (XI.14.) önkormányzati rendelete

a szervezeti és működési szabályzatról szóló 3/2022. (II.23.) önkormányzati rendelet módosításáról

Bodolyabér, 2023. november 10.

Pataki Sándorné s.k.

polgármester

**Bodolyabér Község Önkormányzata Képviselő-testületének 9/2023. (XI. 14.) önkormányzati rendelete**

**a szervezeti és működési szabályzatról szóló 3/2022. (II.23.) önkormányzati rendelet módosításáról**

Bodolyabér Község Önkormányzatának Képviselő-testülete Magyarország Alaptörvényének 32. cikk (1) bek. c.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 53. § (1) bekezdésében foglalt felhatalmazás alapján Szervezeti és Működési Szabályzatát az alábbiak szerint állapítja meg:

**1. §**

A szervezeti és működési szabályzatáról szóló 3/2022. (II. 23.) önkormányzati rendelet bevezető része helyébe a következő rendelkezés lép:

„Bodolyabér Község Önkormányzatának Képviselő-testülete Magyarország Alaptörvényének 32. cikk (1) bek. c.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 53. § (1) bekezdésében foglalt felhatalmazás alapján Szervezeti és Működési Szabályzatát az alábbiak szerint állapítja meg:”

**2. §**

A szervezeti és működési szabályzatáról szóló 3/2022. (II. 23.) önkormányzati rendelet 9. § (1) bekezdése helyébe a következő rendelkezés lép:

„(1) A képviselőtestület ülését a polgármester – akadályoztatása esetén az általános helyettesítési jogkörrel megbízott alpolgármester, mindkettőjük akadályoztatása, vagy a polgármesteri és az alpolgármesteri tisztség egyidejű betöltetlensége esetén a korelnök – hívja össze és vezeti.”

**3. §**

Ez a rendelet 2023. november 15-én lép hatályba.